《寄会稽刁景纯学士》
宋代·张伯玉

雨后稽山紫翠毫，使君千骑压云鳌。
楼台日暖花木丽，河汉夜凉丝竹高。
瀛馆久淹骐骥足，越人今识凤凰毛。
江南老守思离阔，梦想时过白鹭涛。

作者简介：建州建安人，字公达。第进士。尝为苏州郡从事。仁宗嘉祐中为御史，出知太平府，后为司封郎中。工诗善饮，时号张百杯，又曰张百篇。有《蓬莱集》。